# Galetes

&Krishna.Tateneni; &Krishna.Tateneni.mail;
&Jost.Schenck; &Jost.Schenck.mail;
&traductor.Antoni.Bella;
10 de novembre de 2016
Frameworks 5.29
KDE Configuració del sistema galeta

## Galetes

Les galetes («cookies») són un mecanisme emprat pels servidors web per a emmagatzemar i extraure informació utilitzant el navegador. Per exemple, un servidor web pot permetre's personalitzar el contingut i aspecte de les pàgines que veeu, de manera que la vostra elecció siga persistent en les diferents visites que feu a este lloc web.

El servidor web és capaç de recordar les vostres preferències emmagatzemant una galeta en el vostre ordinador. De manera que, en les pròximes visites, el lloc web rebrà la informació emmagatzemada en esta galeta per a donar format al contingut del lloc d'acord amb les vostres preferències establides prèviament.

Així que, les galetes resulten molt útils en la navegació web. Desgraciadament, els llocs web emmagatzemen i extrauen informació amb freqüència sense el vostre consentiment explícit. Part d'esta informació pot resultar de gran utilitat per als propietaris dels llocs web, per exemple, permetent-los arreplegar estadístiques del nombre de visites a diferents àrees dels seus llocs web i personalitzar-ne els anuncis.

La pàgina de les galetes permet establir les polítiques d'ús per a les galetes quan navegueu per la web amb el navegador web &konqueror;.

Cal tindre present que les polítiques que establiu utilitzant este mòdul de control no s'aplicaran a altres navegadors web, com ara &firefox;.

### Política

Utilitzant la pestanya Política, podreu configurar la manera en què les aplicacions &kde; utilitzaran les galetes. Podeu fer-ho especificant una política general o polítiques especials per a certs dominis o amfitrions.

La part superior de la pestanya de política conté una casella de selecció anomenada Activa les galetes. Si no la seleccioneu, haureu desactivat totalment l'ús de galetes. Encara que, açò pot resultar-vos molt incòmode, especialment amb aquells llocs web que requerixen l'ús de navegadors amb les galetes habilitades.

Pel que probablement desitjareu habilitar-les i després establir polítiques específiques sobre com voleu que siguen tractades.

El primer grup d'opcions crearà una configuració que s'aplicarà a totes les galetes.

Accepta només les galetes del servidor original

  Algunes pàgines intenten establir galetes des d'altres servidors als quals proporcionen la pàgina &HTML; que s'està visualitzant. Per exemple, mostren anuncis publicitaris, i estos anuncis estan en un altre ordinador, que normalment pertany a una empresa publicitària. Estos anuncis poden intentar establir una galeta, el qual els permetrà conéixer -fer un seguiment- les pàgines que visiteu en múltiples llocs web.

  Si desmarqueu esta opció, tan sols s'acceptaran explícitament les galetes que provinguen del mateix servidor web amb el qual heu connectat.

Accepta automàticament les galetes de sessió

  Un ús molt comú de les galetes no és per a seguir els vostres moviments al llarg de moltes visites a un lloc web, sinó senzillament per a seguir-vos durant una sola visita. Les galetes de sessió es guarden mentre esteu mirant les pàgines d'un lloc i després seran eliminades quan l'abandoneu.

  Els llocs web poden utilitzar esta informació per a diverses coses. El més habitual és per a evitar que hàgeu d'accedir a certes pàgines repetidament. Per exemple, en un servidor de correu web, sense cap mena d'ID de sessió, d'altra manera haureu d'introduir la vostra contrasenya cada vegada que voleu llegir un missatge de correu. Hi ha d'altres maneres d'aconseguir-ho, però les galetes són un dels mitjans més simples i habituals.

  Habilitar esta opció significa que les galetes de sessió sempre seran acceptades, fins i tot si no les accepteu d'un altre tipus i si heu decidit rebutjar les galetes des d'un lloc en particular, les galetes de sessió seran acceptades.

La secció Política predeterminada establix algunes opcions més que són mútuament excloents i tan sols podreu escollir una d'estes opcions com a predeterminada, però sou lliure d'establir una opció diferent per a qualsevol servidor web específic.

Les polítiques específiques sempre tenen prioritat sobre la política predeterminada.

Accepta totes les galetes

  Si seleccioneu esta opció, s'acceptaran totes les galetes sense demanar-ne la confirmació.

Accepta fins al final de la sessió

  Les galetes seran acceptades, però expiraran al final de la sessió.

Demana confirmació

  Si seleccioneu esta opció, se us demanarà confirmació cada vegada que s'emmagatzeme o extraga una galeta. De manera que podreu acceptar o rebutjar selectivament cada galeta. El diàleg de confirmació també us permetrà establir una política segons un domini específic, si no voleu confirmar cada galeta per a este domini.

Rebutja totes les galetes

  Si seleccioneu esta opció, totes les galetes seran rebutjades sense demanar-ne la confirmació.

A més de la política predeterminada per a gestionar les galetes, la qual es pot establir seleccionant una de les tres opcions descrites anteriorment, també podeu establir polítiques per a dominis d'amfitrions emprant els controls en el grup Política de lloc.

Les polítiques Pregunta, Accepta, Accepta fins al final de la sessió o Rebutja es poden aplicar a un domini específic fent clic en el botó Nova…, el qual vos mostrarà un diàleg. En este diàleg, podreu introduir el nom del tipus de domini (precedit per un punt) i després aplicar la política que voleu per a este domini. Cal tindre present que les entrades poden ser afegides mentre es navega, si la política general és la de demanar confirmació i escolliu una política general per a un cert amfitrió (per exemple, seleccionant Rebutja quan vos demane confirmar una galeta).

També podeu seleccionar un domini específic des de la llista i fer clic damunt del botó Canvia… per a escollir una política diferent per a este domini.

Per a eliminar una política específica d'un domini, escolliu el domini de la llista i premeu el botó Suprimix i s'aplicarà la política predeterminada a tots els dominis eliminats de la llista.

### Gestió

En la pestanya Gestió podreu navegar i anar eliminant selectivament les galetes que varen ser establides en el passat.

En la part superior d'este diàleg veureu una llista de dominis, mostrats en forma d'arbre. Feu clic damunt de la xicoteta icona > al costat d'un domini per a veure totes les galetes que s'han acceptat per a este domini de destinació en particular. Si seleccioneu una d'estes galetes, advertireu que el seu contingut es mostrarà en el marc inferior Detalls.

Fent clic en el botó Suprimix podreu eliminar la galeta seleccionada. Feu clic en Suprimix-ho tot per a eliminar totes les galetes emmagatzemades.

Si hi ha seleccionat un domini, podeu utilitzar Configura la política… per a establir una política de lloc.

En escollir Torna a carregar la llista es tornarà a carregar la llista des del disc dur. Potser desitjareu fer-ho si teníeu el mòdul obert i esteu provant servidors web o heu efectuat molts canvis en el mòdul mateix.